title: Provedbena uredba Komisije (EU) br. 1030/2014 оd 29. rujna 2014. o utvrđivanju provedbenih tehničkih standarda u pogledu jedinstvenih formata i datuma za objavu vrijednosti koje se upotrebljavaju za utvrđivanje globalnih sistemski važnih institucija u skladu s Uredbom (EU) br. 575/2013 Europskog parlamenta i Vijeća  Tekst značajan za EGP

text:
               30.9.2014

               HR

               Službeni list Europske unije

               L 284/14

         PROVEDBENA UREDBA KOMISIJE (EU) br. 1030/2014
   оd 29. rujna 2014.
   o utvrđivanju provedbenih tehničkih standarda u pogledu jedinstvenih formata i datuma za objavu vrijednosti koje se upotrebljavaju za utvrđivanje globalnih sistemski važnih institucija u skladu s Uredbom (EU) br. 575/2013 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), a posebno njezin članak 441. stavak 2. treći podstavak,
   budući da:

               (1)

               U cilju osiguravanja globalne dosljednosti u objavi i transparentnosti u postupku utvrđivanja globalnih sistemski važnih institucija (GSV institucija), te institucije trebaju javno objaviti vrijednosti pokazatelja koje se upotrebljavaju u tom postupku.

               (2)

               U obrascima za objavu koje upotrebljavaju institucije utvrđene kao GSV institucije u skladu s člankom 131. Direktive 2013/36/EU Europskog parlamenta i Vijeća (2) trebali bi se uzeti u obzir međunarodni standardi, posebno oni koje je izdao Bazelski odbor za nadzor banaka.

               (3)

               Kako bi se osigurala dosljednost i usporedivost prikupljenih informacija, referentni datum izvješćivanja trebao bi se utvrditi tako da se podudara s datumom za izvješćivanje o brojčanim podacima institucije na kraju financijske godine za prethodnu godinu ili s bilo kojim drugim datumom dogovorenim s njezinim relevantnim tijelom.

               (4)

               U cilju olakšavanja pristupa javnosti objavljenim informacijama i uvidjevši da su podaci iz svih država članica potrebni za izvršenje postupka utvrđivanja, Europsko nadzorno tijelo za bankarstvo (EBA) trebalo bi prikupiti informacije od svake institucije i objaviti ih na svojoj internetskoj stranici.

               (5)

               Ova Uredba temelji se na nacrtu provedbenih tehničkih standarda koje je EBA dostavila Komisiji.

               (6)

               Europsko nadzorno tijelo za bankarstvo provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo moguće povezane troškove i koristi te zatražilo mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (3),

         DONIJELA JE OVU UREDBU:
   Članak 1.
   Jedinstveni format
   GSV institucije ispunjavaju obrazac utvrđen u Prilogu ovoj Uredbi u elektroničkom formatu kako je objavljen na internetskoj stranici Europskog nadzornog tijela za bankarstvo (EBA). Upotrebom tog obrasca GSV institucije javno objavljuju vrijednosti pokazatelja koje se upotrebljavaju za utvrđivanje ocjena institucija u skladu s metodologijom za utvrđivanje iz članka 131. Direktive 2013/36/EU Europskog parlamenta i Vijeća.
   GSV institucije nisu obvezne javno objaviti pomoćne podatke i pomoćne pokazatelje.
   Članak 2.
   Datum objave
   GSV institucije javno objavljuju informacije na kraju financijske godine iz članka 1. najkasnije četiri mjeseca nakon kraja svake financijske godine.
   Nadležna tijela mogu dopustiti institucijama kojima je kraj financijske godine 30. lipnja da prijave vrijednosti pokazatelja na temelju njihova stanja 31. prosinca. U svakom slučaju, informacije se objavljuju najkasnije 31. srpnja.
   Članak 3.
   Mjesto objave
   Institucije mogu javno objaviti vrijednosti pokazatelja utvrđene u obrascu navedenom u Prilogu ovoj Uredbi na mediju na kojem odluče objaviti informacije koje se zahtijevaju u dijelu osmom Uredbe (EU) br. 575/2013 u skladu s člankom 434. te Uredbe.
   Ako objave vrijednosti pokazatelja nisu uvrštene u medij iz prvog stavka, GSV institucije osiguravaju izravno upućivanje na ispunjene objave na internetskoj stranici institucije ili na medij u kojem su dostupne.
   Nakon što GSV institucije objave te informacije, relevantna tijela bez nepotrebnog odlaganja šalju ispunjene obrasce EBA-i za potrebe centralizacije na njezinoj internetskoj stranici.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. rujna 2014.

            Za Komisiju

            Predsjednik

         José Manuel BARROSO

      (1)  SL L 176, 27.6.2013., str. 1.

      (2)  Direktiva 2013/36/EU Europskog parlamenta i Vijeća od 26. lipnja 2013. o pristupu djelatnosti kreditnih institucija i bonitetnom nadzoru kreditnih institucija i investicijskih društava, kojom se izmjenjuje Direktiva 2002/87/EZ i stavljaju izvan snage Direktive 2006/48/EZ i 2006/49/EZ (SL L 176, 27.6.2013., str. 338.).

      (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

      PRILOG
      Podaci potrebni za utvrđivanje GSV institucija

         Opći podaci banke

                     Odjeljak 1.: Opći podaci

                     Odgovor

                              1.

                              a. Opći podaci koje dostavlja nadzorno tijelo:

                              (1)

                              Oznaka zemlje

                              (2)

                              Naziv banke

                              (3)

                              Datum dostave podataka (gggg-mm-dd)

                              b.

                              Opće informacije koje dostavlja izvještajna institucija:

                              (1)

                              Datum izvješćivanja (gggg-mm-dd)

                              (2)

                              Izvještajna valuta

                              (3)

                              Tečaj konverzije eura

                              (4)

                              Izvještajna jedinica

                              (5)

                              Računovodstveni standard

                              (6)

                              Mjesto javne objave

         Pokazatelj veličine

                     Odjeljak 2.: Ukupne izloženosti

                     Iznos

                              a.

                              Izloženost ugovora o izvedenicama drugim ugovornim stranama (metoda 1)

                              b.

                              Bruto vrijednost transakcija financiranja vrijednosnih papira

                              c.

                              Izloženost transakcija financiranja vrijednosnih papira drugim ugovornim stranama

                              d.

                              Ostala imovina

                              (1)

                              Vrijednosni papiri primljeni u transakcijama financiranja vrijednosnih papira koji su priznati kao imovina

                              e.

                              Ukupne bilančne stavke (zbroj stavki 2.a, 2.b, 2.c i 2.d, minus 2.d (1))

                              f.

                              Potencijalna buduća izloženost ugovora o izvedenicama (metoda 1)

                              g.

                              Zamišljeni iznos izvanbilančnih stavki s kreditnim konverzijskim faktorom 0 %

                              (1)

                              Bezuvjetno opozive preuzete obveze po kreditnim karticama

                              (2)

                              Ostale bezuvjetno opozive preuzete obveze

                              h.

                              Zamišljeni iznos izvanbilančnih stavki s kreditnim konverzijskim faktorom 20 %

                              i.

                              Zamišljeni iznos izvanbilančnih stavki s kreditnim konverzijskim faktorom 50 %

                              j.

                              Zamišljeni iznos izvanbilančnih stavki s kreditnim konverzijskim faktorom 100 %

                              k.

                              Ukupne izvanbilančne stavke (zbroj stavki 2.f, 2.g i 2.h do 2.j, minus 0,9 puta zbroj stavki 2.g.(1) and 2.g.(2))

                              l.

                              Subjekti konsolidirani za računovodstvene potrebe,ali ne i za regulatorne potrebe na temelju rizika:

                              (1)

                              Bilančna imovina

                              (2)

                              Potencijalna buduća izloženost ugovora o izvedenicama

                              (3)

                              Bezuvjetno opozive preuzete obveze

                              (4)

                              Ostale izvanbilančne preuzete obveze

                              (5)

                              Vrijednost ulaganja u konsolidirane subjekte

                              m.

                              Regulatorne prilagodbe

                              n.

                              Pomoćni podaci:

                              (1)

                              Potraživanja za gotovinski kolateral dan kao zalog u transakcijama s izvedenicama

                              (2)

                              Neto zamišljeni iznos kreditnih izvedenica

                              (3)

                              Neto zamišljeni iznos kreditnih izvedenica za subjekte u stavci 2.l.

                              (4)

                              Bilančne i izvanbilančne izloženosti između subjekata uvrštenih u stavku 2.l.

                              (5)

                              Bilančne i izvanbilančne izloženosti subjekata uvrštenih u stavku 2.l. subjektima konsolidiranim za regulatorne potrebe na temelju rizika

                              (6)

                              Bilančne i izvanbilančne izloženosti subjekata konsolidiranih za regulatorne potrebe na temelju rizika subjektima uvrštenima u stavku 2.l.

                              (7)

                              Ukupne izloženosti za izračun omjera financijske poluge (definicija iz siječnja 2014.)

                              o.

                              Pokazatelj ukupnih izloženosti (zbroj stavki 2.e, 2.k, 2.l.(1), 2.l.(2), 0,1 puta 2.l.(3), 2.l.(4), minus zbroj stavki 2.l.(5) i 2.m)

         Pokazatelji povezanosti

                     Odjeljak 3.: Imovina unutar financijskog sustava

                     Iznos

                              a.

                              Sredstva položena u drugim financijskim institucijama ili pozajmljena tim institucijama

                              (1)

                              Certifikati o depozitu

                              b.

                              Neiskorištene obvezujuće kreditne linije odobrene drugim financijskim institucijama

                              c.

                              Ulaganja u vrijednosne papire drugih financijskih institucija

                              (1)

                              Osigurani dužnički vrijednosni papiri

                              (2)

                              Nadređeni neosigurani dužnički vrijednosni papiri

                              (3)

                              Podređeni dužnički vrijednosni papiri

                              (4)

                              Komercijalni zapis

                              (5)

                              Dionice (uključujući nominalnu vrijednost i višak običnih i povlaštenih dionica)

                              (6)

                              Prijeboj kratkih pozicija posebnim ulaganjima u dionice uvrštenima u stavku 3.c.(5)

                              d.

                              Neto pozitivne sadašnje izloženosti transakcija financiranja vrijednosnih papira s drugim financijskim institucijama

                              e.

                              OTC izvedenice s drugim financijskim institucijama koje imaju pozitivnu neto fer vrijednost:

                              (1)

                              Neto pozitivna fer vrijednost (uključujući kolateral koji se drži ako je u okviru standardiziranog sporazuma o netiranju)

                              (2)

                              Potencijalna buduća izloženost

                              f.

                              Pokazatelj imovine unutar financijskog sustava (zbroj stavki 3.a, 3.b do 3.c.(5), 3.d, 3.e.(1) i 3.e.(2), minus 3.c.(6))

                     Odjeljak 4.: Obveze unutar financijskog sustava

                     Iznos

                              a.

                              Depoziti depozitnih institucija

                              b.

                              Depoziti nedepozitnih financijskih institucija

                              c.

                              Neiskorištene obvezujuće kreditne linije primljene od drugih financijskih institucija.

                              d.

                              Neto negativna sadašnja izloženost transakcija financiranja vrijednosnih papira s drugim financijskim institucijama

                              e.

                              OTC izvedenice s drugim financijskim institucijama koje imaju neto negativnu fer vrijednost:

                              (1)

                              Neto negativna fer vrijednost (uključujući pruženi kolateral ako je u okviru standardiziranog sporazuma o netiranju)

                              (2)

                              Potencijalna buduća izloženost

                              f.

                              Pomoćni podaci:

                              (1)

                              Sredstva pozajmljena od drugih financijskih institucija

                              (2)

                              Certifikati o depozitu uvršteni u stavke 4.a i 4.b

                              g.

                              Pokazatelj obveza unutar financijskog sustava (zbroj stavki 4.a do 4.e.(2))

                     Odjeljak 5.: Vrijednosni papiri u optjecaju

                     Iznos

                              a.

                              Osigurani dužnički vrijednosni papiri

                              b.

                              Nadređeni neosigurani dužnički vrijednosni papiri

                              c.

                              Podređeni dužnički vrijednosni papiri

                              d.

                              Komercijalni zapis

                              e.

                              Certifikati o depozitu

                              f.

                              Osnovni kapital

                              g.

                              Povlaštene dionice i svi drugi oblici podređenog financiranja koji nisu obuhvaćeni u stavci 5.c.

                              h.

                              Pomoćni podaci:

                              (1)

                              Knjigovodstvena vrijednost vlasničkih instrumenata za koje je tržišna vrijednost nedostupna

                              i.

                              Pokazatelj vrijednosnih papira u optjecaju (zbroj stavki 5.a do 5.g)

         Pokazatelji zamjenjivosti/infrastrukture financijske institucije

                     Odjeljak 6.: Plaćanja izvršena u izvještajnoj godini (ne uključujući plaćanja unutar grupe)

                     Izvješće u

                     Iznos u određenoj valuti

                     Iznos

                              a.

                              Australski dolar

                  AUD

                              b.

                              Brazilski real

                  BRL

                              c.

                              Kanadski dolar

                  CAD

                              d.

                              Švicarski franak

                  CHF

                              e.

                              Kineski juan

                  CNY

                              f.

                              Euro

                  EUR

                              g.

                              Britanska funta

                  GBP

                              h.

                              Hongkonški dolar

                  HKD

                              i.

                              Indijske rupije

                  INR

                              j.

                              Japanski jen

                  JPY

                              k.

                              Švedska kruna

                  SEK

                              l.

                              Američki dolar

                  USD

                              m.

                              Pomoćni podaci:

                              (1)

                              Meksički pezo

                  MXN

                              (2)

                              Novozelandski dolar

                  NZD

                              (3)

                              Ruski rubalj

                  RUB

                              n.

                              Pokazatelj platnog prometa (zbroj stavki 6.a do 6.l)

                     Odjeljak 7.: Imovina pod skrbništvom

                     Iznos

                              a.

                              Pokazatelj imovine pod skrbništvom

                     Odjeljak 8.: Transakcije koje proizlaze iz pružanja usluga provedbe ponude odnosno prodaje na tržištima dužničkih i vlasničkih instrumenata

                     Iznos

                              a.

                              Pružanje usluga provedbe ponude odnosno prodaje vlasničkih instrumenata

                              b.

                              Pružanje usluge provedbe ponude odnosno prodaje dužničkih instrumenata

                              c.

                              Pokazatelj usluga provedbe ponude odnosno prodaje (zbroj stavki 8.a i 8.b)

         Pokazatelji složenosti

                     Odjeljak 9.: Zamišljeni iznos OTC izvedenica

                     Iznos

                              a.

                              OTC izvedenice za koje je poravnanje obavljeno preko središnje druge ugovorne strane

                              b.

                              OTC izvedenice obračunane bilateralno

                              c.

                              Pokazatelj OTC izvedenica (zbroj stavki 9.a i 9.b)

                     Odjeljak 10.: Vrijednosni papiri namijenjeni trgovanju i raspoloživi za prodaju

                     Iznos

                              a.

                              Vrijednosni papiri namijenjeni trgovanju

                              b.

                              Vrijednosni papiri raspoloživi za prodaju

                              c.

                              Vrijednosni papiri namijenjeni trgovanju i vrijednosni papiri raspoloživi za prodaju koji odgovaraju definiciji imovine razine 1

                              d.

                              Vrijednosni papiri namijenjeni trgovanju i vrijednosni papiri raspoloživi za prodaju koji odgovaraju definiciji imovine razine 2, s korektivnim faktorima

                              e.

                              Pomoćni podaci:

                              (1)

                              Vrijednosni papiri koji se drže do dospijeća

                              f.

                              Pokazatelj vrijednosnih papira namijenjenih trgovanju i vrijednosnih papira raspoloživih za prodaju (zbroj stavki 10.a i 10.b, minus zbroj 10.c i 10.d)

                     Odjeljak 11.: Imovina razine 3

                     Iznos

                              a.

                              Pokazatelj imovine razine 3

         Pokazatelji međudržavnih aktivnosti

                     Odjeljak 12.: Međudržavna potraživanja

                     Iznos

                              a.

                              Inozemna potraživanja na temelju krajnjeg rizika (ne uključujući aktivnosti povezane s izvedenicama)

                              b.

                              Pomoćni podaci:

                              (1)

                              Inozemna potraživanja povezana s izvedenicama na temelju krajnjeg rizika

                              c.

                              Pokazatelj međudržavnih potraživanja (stavka 12.a)

                     Odjeljak 13.: Međudržavne obveze

                     Iznos

                              a.

                              Inozemne obveze (ne uključujući izvedenice i lokalne obveze u lokalnoj valuti)

                              (1)

                              Sve inozemne obveze prema povezanim poslovnicama uvrštene u stavku 13.a

                              b.

                              Lokalne obveze u lokalnoj valuti (ne uključujući aktivnosti povezane s izvedenicama)

                              c.

                              Pomoćni podaci:

                              (1)

                              Inozemne obveze povezane s izvedenicama na temelju krajnjeg rizika

                              d.

                              Pokazatelj međudržavnih obveza (zbroj stavki 13.a i 13.b, minus 13.a (1))

         Dodatni pokazatelji

                     Odjeljak 14.: Pomoćni pokazatelji

                     Iznos

                              a.

                              Ukupne obveze

                              b.

                              Financiranje od stanovništva

                              c.

                              Omjer ovisnosti velikih izvora financiranja (razlika između stavki 14.a i 14.b, podijeljeno s 14.a)

                              d.

                              Inozemni neto prihodi

                              e.

                              Ukupni neto prihodi

                              f.

                              Ukupni bruto prihodi

                              g.

                              Bruto vrijednost gotovine dane u zajam i bruto fer vrijednost vrijednosnih papira danih u zajam u transakcijama financiranja vrijednosnih papira

                              h.

                              Bruto vrijednost gotovine uzete u zajam i bruto fer vrijednost vrijednosnih papira uzetih u zajam u transakcijama financiranja vrijednosnih papira

                              i.

                              Bruto pozitivna fer vrijednost transakcija s OTC izvedenicama

                              j.

                              Bruto negativna fer vrijednost transakcija s OTC izvedenicama

                     Iznos u jedinicama

                              k.

                              Broj država


title: Provedbena uredba Komisije (EU) 2015/1786 оd 6. listopada 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               7.10.2015

               HR

               Službeni list Europske unije

               L 260/4

         PROVEDBENA UREDBA KOMISIJE (EU) 2015/1786
   оd 6. listopada 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. listopada 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  33,9

                  MA

                  201,3

                  MK

                  44,1

                  TR

                  73,3

                  ZZ

                  88,2

                  0707 00 05

                  AL

                  46,1

                  TR

                  122,2

                  ZZ

                  84,2

                  0709 93 10

                  TR

                  140,9

                  ZZ

                  140,9

                  0805 50 10

                  AR

                  127,3

                  BO

                  160,8

                  CL

                  149,1

                  TR

                  98,8

                  UY

                  104,8

                  ZA

                  143,1

                  ZZ

                  130,7

                  0806 10 10

                  BR

                  257,8

                  EG

                  187,3

                  MK

                  96,2

                  TR

                  168,7

                  ZA

                  128,8

                  ZZ

                  167,8

                  0808 10 80

                  CL

                  149,5

                  MK

                  23,1

                  NZ

                  140,9

                  US

                  137,2

                  ZA

                  148,0

                  ZZ

                  119,7

                  0808 30 90

                  AR

                  131,8

                  TR

                  130,4

                  XS

                  95,7

                  ZA

                  149,1

                  ZZ

                  126,8

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/2033 оd 13. studenoga 2015. o produljenju odobrenja aktivne tvari 2,4-D u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
               14.11.2015

               HR

               Službeni list Europske unije

               L 298/8

         PROVEDBENA UREDBA KOMISIJE (EU) 2015/2033
   оd 13. studenoga 2015.
   o produljenju odobrenja aktivne tvari 2,4-D u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:

               (1)

               Odobrenje aktivne tvari 2,4-D, kako je određeno u dijelu A Priloga Provedbenoj uredbi Komisije (EU) br. 540/2011 (2), istječe 31. prosinca 2015.

               (2)

               Zahtjev za produljenje uvrštenja tvari 2,4-D u Prilog I. Direktivi Vijeća 91/414/EEZ (3) podnesen je u skladu s člankom 4. Uredbe Komisije (EU) br. 1141/2010 (4) u roku predviđenom tim člankom.

               (3)

               Podnositelj zahtjeva dostavio je dodatnu dokumentaciju u skladu sa zahtjevima iz članka 9. Uredbe (EU) br. 1141/2010. Država članica izvjestiteljica smatrala je zahtjev potpunim.

               (4)

               Država članica izvjestiteljica nakon savjetovanja s državom članicom suizvjestiteljicom pripremila je izvještaj o procjeni produljenja te ga je dostavila Europskoj agenciji za sigurnost hrane (u daljnjem tekstu: „Agencija”) i Komisiji 4. ožujka 2013.

               (5)

               Agencija je dostavila izvještaj o procjeni produljenja podnositelju zahtjeva i državama članicama kako bi oni dali svoje primjedbe te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

               (6)

               Dana 7. kolovoza 2014. i 11. ožujka 2015. (5) Agencija je Komisiji dostavila zaključak o tome može li se očekivati da aktivna tvar 2,4-D ispuni mjerila za odobravanje iz članka 4. Uredbe (EZ) br. 1107/2009. Komisija je 28. svibnja 2015. Stalnom odboru za bilje, životinje, hranu i hranu za životinje predstavila nacrt izvješća o pregledu za 2,4-D.

               (7)

               Za jednu reprezentativnu uporabu ili više njih najmanje jednog sredstva za zaštitu bilja koje sadržava aktivnu tvar utvrđeno je da su ispunjena mjerila za odobravanje iz članka 4. Stoga se ta mjerila za odobravanje smatraju ispunjenima.

               (8)

               Stoga je primjereno produljiti odobrenje za 2,4-D.

               (9)

               U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, postaviti određene uvjete i ograničenja. Posebno je primjereno zatražiti dodatne potvrdne informacije.

               (10)

               Procjena rizika za obnovu odobrenja za 2,4-D temelji se na ograničenom broju reprezentativnih uporaba, što međutim ne ograničava uporabe za koje sredstva za zaštitu bilja koja sadržavaju 2,4-D mogu biti odobrena. Stoga je primjereno ne zadržati ograničenje uporabe kao herbicida.

               (11)

               U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. Prilog Provedbenoj uredbi (EU) br. 540/2011 trebalo bi na odgovarajući način izmijeniti.

               (12)

               Ova bi se Uredba trebala primjenjivati od sljedećeg dana nakon dana isteka roka važenja odobrenja aktivne tvari 2,4-D kako je navedeno u uvodnoj izjavi br. 1.

               (13)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari 2,4-D, kako je navedena u Prilogu I., produljuje se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje od 1. siječnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (4)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).

      (5)  EFSA Journal 2014.; 12(9): 3812. Dostupno na internetu: www.efsa.europa.eu.

      PRILOG I.

                  Uobičajeni naziv,
                  identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  2,4-D
                  CAS br.: 94-75-7
                  CIPAC br.: 1

                  (2,4-diklorfenoksi) octena kiselina

                  ≥ 960 g/kg
                  Nečistoća:

                              Slobodni fenoli (izraženi kao 2,4-DCP): ne više od 3 g/kg,

                              Zbroj dioksina i furana (WHO-TCDD TEQ) (2): ne više od 0,01 mg/kg.

                  1. siječnja 2016.

                  31. prosinca 2030.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za 2,4-D, a posebice njegovi dodaci I. i II.
                  U ovoj cjelokupnoj procjeni države članice trebaju obratiti posebnu pozornost na rizik za vodene i kopnene organizme te potrošače u slučaju uporabe koja premašuje 750 g/ha.
                  Uvjeti uporabe prema potrebi uključuju mjere za smanjenje rizika.
                  Podnositelj zahtjeva dostavlja Komisiji, državama članicama i Agenciji sljedeće informacije:

                              1.

                              potvrdne informacije u obliku dostavljanja cjelokupnih rezultata postojeće proširene studije o jednoj generaciji;

                              2.

                              potvrdne informacije u obliku dostavljanja Analize o metamorfozi vodozemaca (AMA) (OECD (2009.), test br. 231) kako bi se provjerila moguća endokrina svojstva tvari.

                        Informacije iz točke 1. dostavlja do 4. lipnja 2016., a informacije iz točke 2. do 4. prosinca 2017.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

         (2)  Dioksini znači zbroj polikloriniranih dibenzo-para-dioksina (PCDD) i polikloriranih dibenzofurana (PCDF), izražen u ekvivalentima toksičnosti Svjetske zdravstvene organizacije (WHO) upotrebljavajući faktore ekvivalentne toksičnosti (WHO-TEF).

      PRILOG II.
      Prilog Provedbenoj uredbi (EU) br. 540/2011 mijenja se kako slijedi:

                  1.

                  u dijelu A briše se unos 27 za 2,4-D;

                  2.

                  u dijelu B dodaje se sljedeći unos:

                              „94

                              2,4-D
                              CAS br.: 94-75-7
                              CIPAC br.: 1

                              (2,4-diklorfenoksi) octena kiselina

                              ≥ 960 g/kg
                              Nečistoća:

                                          Slobodni fenoli (izraženi kao 2,4-DCP): ne više od 3 g/kg,

                                          Zbroj dioksina i furana (WHO-TCDD TEQ) (1): ne više od 0,01 mg/kg.

                              1. siječnja 2016.

                              31. prosinca 2030.

                              Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za 2,4-D, a posebice njegovi dodaci I. i II.
                              U ovoj cjelokupnoj procjeni države članice trebaju obratiti posebnu pozornost na rizik za vodene i kopnene organizme te potrošače u slučaju uporabe koja premašuje 750 g/ha.
                              Uvjeti uporabe prema potrebi uključuju mjere za smanjenje rizika.
                              Podnositelj zahtjeva dostavlja Komisiji, državama članicama i Agenciji sljedeće informacije:

                                          1.

                                          potvrdne informacije u obliku dostavljanja cjelokupnih rezultata postojeće proširene studije o jednoj generaciji;

                                          2.

                                          potvrdne informacije u obliku dostavljanja Analize o metamorfozi vodozemaca (AMA) (OECD (2009.), test br. 231) kako bi se provjerila moguća endokrina svojstva tvari.

                                    Informacije iz točke 1. dostavlja do 4. lipnja 2016., a informacije iz točke 2. do 4. prosinca 2017.

         (1)  Dioksini znači zbroj polikloriniranih dibenzo-para-dioksina (PCDD) i polikloriranih dibenzofurana (PCDF), izražen u ekvivalentima toksičnosti Svjetske zdravstvene organizacije (WHO) upotrebljavajući faktore ekvivalentne toksičnosti (WHO-TEF).”


title: Provedbena uredba vijeća (EU) br. 391/2014 od 14. travnja 2014. o okončanju parcijalne privremene revizije antisubvencijskih mjera na uvoz biodizela podrijetlom iz Sjedinjenih Američkih Država, proširenih na uvoz koji se otprema iz Kanade, bez obzira na to je li prijavljen kao proizvod podrijetlom iz Kanade ili ne

text:
               17.4.2014

               HR

               Službeni list Europske unije

               L 115/14

         PROVEDBENA UREDBA VIJEĆA (EU) br. 391/2014
   od 14. travnja 2014.
   o okončanju parcijalne privremene revizije antisubvencijskih mjera na uvoz biodizela podrijetlom iz Sjedinjenih Američkih Država, proširenih na uvoz koji se otprema iz Kanade, bez obzira na to je li prijavljen kao proizvod podrijetlom iz Kanade ili ne
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (1), a posebno njezin članak 19. i članak 23. stavak 6.,
   uzimajući u obzir prijedlog koji je podnijela Europska komisija nakon savjetovanja sa Savjetodavnim odborom,
   budući da:
   1.   POSTUPAK
   1.1.   MJERE NA SNAZI

               (1)

               Vijeće je Uredbom (EZ) br. 598/2009 (2) uvelo konačnu kompenzacijsku pristojbu na uvoz monoalkilnih estera masnih kiselina i/ili parafinskih plinskih ulja, dobivenih sintezom i/ili hidrotretiranjem, nefosilnog podrijetla, uobičajeno poznatih kao „biodizel”, u čistom obliku ili u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, većim od 20 %, („proizvod iz revizije” ili „biodizel”), trenutačno razvrstanih u oznake KN ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 i ex 3826 00 90 podrijetlom iz Sjedinjenih Američkih Država („mjere na snazi”).

               (2)

               Nakon ispitnog postupka protiv izbjegavanja mjera Vijeće je Provedbenom uredbom (EU) br. 443/2011 (3) konačnu antisubvencijsku pristojbu na uvoz biodizela podrijetlom iz Sjedinjenih Američkih Država proširilo na uvoz biodizela koji se otprema iz Kanade, bez obzira na to je li prijavljen kao proizvod podrijetlom iz Kanade ili ne („proširene mjere na snazi”).

         1.2.   ZAHTJEV ZA REVIZIJU

               (3)

               Proizvođač izvoznik iz Kanade, društvo Ocean Nutrition Canada („podnositelj zahtjeva”), podnio je zahtjev za parcijalnu privremenu reviziju („zahtjev za reviziju”) u skladu s člankom 19. i člankom 23. stavkom 6. Uredbe (EZ) br. 597/2009 („Osnovna uredba”).

               (4)

               Zahtjev za reviziju je u smislu područja primjene bio ograničen na ispitivanje mogućnosti odobravanja izuzeća od proširenih mjera na snazi dotičnom podnositelju zahtjeva.

               (5)

               U zahtjevu za reviziju podnositelj zahtjeva tvrdio je da je on zaista proizvođač biodizela i da raspolaže kapacitetima potrebnima za proizvodnju ukupne količine biodizela koju je otpremio u Uniju od početka razdoblja ispitnog postupka protiv izbjegavanja mjera koji je doveo do uvođenja proširenih mjera na snazi.

               (6)

               Razdobljem ispitnog postupka koje je uzeto u obzir za ispitni postupak protiv izbjegavanja mjera obuhvaćeno je razdoblje od 1. travnja 2009. do 30. lipnja 2010. („razdoblje izvornog ispitnog postupka”). Razdobljem ispitnog postupka za ovaj ispitni postupak obuhvaćeno je razdoblje od 1. travnja 2012. do 31. ožujka 2013. („razdoblje ispitnog postupka”).

               (7)

               Podnositelj zahtjeva dostavio je dokaze prima facie da je u Kanadi status proizvođača biodizela imao puno prije uvođenja mjera na snazi. Nadalje, podnositelj zahtjeva tvrdio je da nije povezan ni s jednim proizvođačem biodizela koji se nalazi u Sjedinjenim Američkim Državama.

         1.3.   POKRETANJE PARCIJALNE PRIVREMENE REVIZIJE

               (8)

               Utvrdivši, nakon savjetovanja sa Savjetodavnim odborom, da zahtjev za reviziju sadržava dostatne dokaze prima facie za pokretanje parcijalne privremene revizije, Komisija je 30. travnja 2013., objavom obavijesti u Službenom listu Europske unije (4) („obavijest o pokretanju postupka”), pokrenula parcijalnu privremenu reviziju u skladu s člankom 19. i člankom 23. stavkom 6. Osnovne uredbe ograničenu na ispitivanje mogućnosti odobravanja izuzeća od proširenih mjera na snazi dotičnom podnositelju zahtjeva.

         1.4.   ZAINTERESIRANE STRANE

               (9)

               Komisija je o pokretanju parcijalne privremene revizije službeno obavijestila podnositelja zahtjeva i predstavnike Kanade. Zainteresirane strane imale su mogućnost pisanim putem iznijeti svoje stavove i zatražiti raspravu u roku iz obavijesti o pokretanju postupka. Javio se samo podnositelj zahtjeva. Rasprava nije bila zatražena.

               (10)

               Komisija je zaprimila odgovor na upitnik koji je dostavio podnositelj zahtjeva i koji je provjeren na licu mjesta u objektima podnositelja zahtjeva u Kanadi.

         2.   NALAZI ISPITNOG POSTUPKA I OKONČANJE REVIZIJE

               (11)

               U ispitnom postupku utvrđeno je da je podnositelj zahtjeva zaista proizvođač biodizela i da nije povezan ni s jednim proizvođačem biodizela koji se nalazi u Sjedinjenim Američkim Državama.

               (12)

               Na temelju nalaza dobivenih tijekom provjere na licu mjesta obavljene u njegovim objektima u Kanadi, zatraženo je da podnositelj zahtjeva dostavi dodatne informacije kojima se dokazuje da je njegov proizvodni kapacitet bio dostatan kako bi se osigurao obujam prodaje tijekom razdoblja ispitnog postupka.

               (13)

               Bez obzira na to što su rokovi produljeni više puta, podnositelj zahtjeva Komisiji nije dostavio tražene informacije.

               (14)

               Nadalje, ispitnim postupkom pokazalo se da je nakon stupanja na snagu proširenih mjera na snazi podnositelj zahtjeva možda izvozio dotični proizvod u Uniju pod oznakom KN na koju se te mjere ne primjenjuju. Komisija je pozvala podnositelja zahtjeva da obrazloži uporabu te oznake KN. Međutim, podnositelj zahtjeva nije dostavio informacije ili neki drugi dokaz o tome da bi navedeni izvoz trebao biti obuhvaćen oznakom KN na koju se ne primjenjuju proširene mjere na snazi.

               (15)

               Na temelju prethodno navedenog, smatra se da podnositelj zahtjeva nije dokazao da je raspolagao kapacitetima potrebnima za proizvodnju ukupne količine biodizela koju je od početka razdoblja izvornog ispitnog postupka otpremio u Uniju. Bez obzira na činjenicu da nije dostavio informacije koje je zahtijevala Komisija, podnositelj zahtjeva nije dostavio neki drugi dokaz da nije uključen u prakse izbjegavanja mjera. Zbog toga bi postupak revizije trebalo okončati, a da se pritom podnositelju zahtjeva ne odobri izuzeće od proširenih mjera na snazi.

               (16)

               Zainteresirane strane obaviještene su o namjeri okončanja postupka revizije te im je bilo omogućeno podnošenje primjedbi. Nisu zaprimljene nikakve primjedbe na temelju kojih bi se odluka o okončanju postupka revizije mogla promijeniti.

               (17)

               Stoga se zaključuje da bi parcijalnu privremenu reviziju antisubvencijskih mjera na uvoz biodizela podrijetlom iz Sjedinjenih Američkih Država, proširenih na uvoz biodizela koji se otprema iz Kanade, bez obzira na to je li prijavljen kao proizvod podrijetlom iz Kanade ili ne, trebalo okončati bez izmjene proširenih mjera na snazi,

         DONIJELO JE OVU UREDBU:
   Članak 1.
   Parcijalna privremena revizija antisubvencijskih mjera na uvoz biodizela podrijetlom iz Sjedinjenih Američkih Država, proširenih Provedbenom uredbom (EU) br. 443/2011 na uvoz biodizela koji se otprema iz Kanade, bez obzira na to je li prijavljen kao proizvod podrijetlom iz Kanade ili ne, pokrenuta u skladu s člankom 19. i člankom 23. stavkom 6. Uredbe (EZ) br. 598/2009, okončava se bez izmjene proširenih mjera na snazi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  SL L 188, 18.7.2009., str. 93.

      (2)  Uredba Vijeća (EZ) br. 598/2009 od 7. srpnja 2009. o uvođenju konačne kompenzacijske pristojbe i konačnoj naplati privremene pristojbe uvedene na uvoz biodizela podrijetlom iz Sjedinjenih Američkih Država (SL L 179, 10.7.2009., str. 1.).

      (3)  Provedbena uredba Vijeća (EU) br. 443/2011 od 5. svibnja 2011. o proširenju konačne kompenzacijske pristojbe uvedene Uredbom (EZ) br. 598/2009 na uvoz biodizela podrijetlom iz Sjedinjenih Američkih Država na uvoz biodizela koji je otpremljen iz Kanade, bez obzira je li deklariran kao podrijetlom iz Kanade ili ne, i o produljenju konačne kompenzacijske pristojbe uvedene Uredbom (EZ) br. 598/2009 na uvoz biodizela u mješavini s masenim udjelom biodizela od 20 % ili manjim podrijetlom iz Sjedinjenih Američkih Država, te o prekidu ispitnog postupka u vezi uvoza otpremljenog iz Singapura (SL L 122, 11.5.2011., str. 1.).

      (4)  SL C 124, 30.4.2013., str. 10.